《苍蝇》
明代·朱之蕃

生从污秽忽雄飞，鼓翅摇唇觅已肥。剩酒残羹沾醉饱，青丝白已妒光辉。

营营引类来同恶，恋恋依人不暂违。驱斥虽严还易集，持将麈尾莫停挥。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。